Κρεμώδης ψαρόσουπα
Φτιαγμένη με βραστόψαρα είναι ασύγκριτα νόστιμη αλλά αν ο χρόνος πιέζει την ετοιμάζουμε με έτοιμα φιλέτα λευκού ψαριού.
3 καρότα, σε μέτρια κομμάτια, 3 μέτρια ξερά κρεμμύδια, σε τέταρτα, 3 πατάτες, σε μέτρια κομμάτια, 1 ώριμη ντομάτα, σε τέταρτα, 1 πιπεριά Φλωρίνης, σε ροδέλες, τα κοτσανάκια από 1 ματσάκι σέλινο, 4 λίτρα νερό, 1½ κιλό διάφορα βραστόψαρα, καθαρισμένα από λέπια και εντόσθια (ή έτοιμα καθαρισμένα φιλέτα ψαριού), 300 ml ελαιόλαδο, αλάτι, φρεσκοτριμμένο πιπέρι, χυμός λεμονιού (όσο θέλουμε)
Σε φαρδιά κατσαρόλα ρίχνουμε τα λαχανικά και το νερό.Βάζουμε τα ψάρια σε ένα μεγάλο κομμάτι τουλπάνι, το δένουμε από τις γωνίες του σαν πουγκί, το ακουμπάμε πάνω στα λαχανικά και πιέζουμε για να απλωθούν τα ψάρια και να καλυφθούν με το νερό.Μαγειρεύουμε τη σούπα σε μέτρια φωτιά για περίπου 20 λεπτά.Βγάζουμε το τουλπάνι με τα ψάρια, το αφήνουμε κατά μέρος και βράζουμε τα λαχανικά για ακόμα 10-15 λεπτά ή μέχρι να μαλακώσουν και να μειωθούν τα υγρά. Ξεψαχνίζουμε σχολαστικά τα ψαράκια.Αποσύρουμε τα λαχανικά από τη φωτιά, τα αδειάζουμε στο μούλτι, προσθετουμε το ψαχνό από τα ψάρια και τα λιώνουμε για περίπου 2 λεπτά. Μεταφέρουμε σε καθαρή κατσαρόλα και ρίχνουμε όσο ζωμό χρειάζεται για να αποκτήσει η σούπα σχετικά ρευστή σύσταση, βάζουμε χυμό λεμόνι και σερβίρουμε.
Βραστόψαρα,Λαχανικά,Ψάρι